Es-mil-e-ua-net-V	Ça que la, acabèc en tot exclamar: “Que non i a mès recors qu’Allà eth Plan Naut!” Dempús se lheuèc, e entà non expausar-se a pèrder es autes dètz tenalhes qu’èren eth tresòr josterranh, anèc a crompar d’autes vint tenalhes; botèc en eres es barres e eth povàs e les acabèc d’aumplir damb olives enquia naut de tot, dident entada eth: “Atau ja seràn premanides eth dia qu’Allà volgue que m’embarca.” E tornèc a adaiguar es legums e es arbes frutèrs, en tot recitar vèrsi plan tristi restacadi ath sòn amor entà Budur.